gu en en en en gu gu gu gu gu gu gu gu gu gu gu gu en gu gu en en en it en gu gu gu en en en gu gu it en gu gu it en en en en gu gu it en en en en gu gu it en en en gu gu it en en en gu gu en en
‘ખરાબ પ્રવાસી’ના ટેગને હટાવવા કોહલી & કંપની અંગ્રેજો સામે ઊતરશે મેદાનમાં - Sambhaav News
બર્મિંગહમઃ ટેસ્ટની નંબર વન ટીમ ભારતની આજથી ઈંગ્લેન્ડમાં અગ્નિપરીક્ષા શરૂ થશે, જ્યાં ભારતીય ટીમ ખુદ પર લાગેલા ‘ખરાબ પ્રવાસી’ના ટેગને હટાવવા માટે અંગ્રેજો સામે મેદાનમાં ઊતરશે. બંને દેશ વચ્ચે પાંચ ટેસ્ટ મેચની શ્રેણીની પ્રથમ મેચ આજે ભારતીય સમય પ્રમાણે બપોરે ૩.૩૦ વાગ્યાથી એજબેસ્ટનમાં શરૂ થશે.
બંને ટીમ માટે આ શ્રેણી પોતપોતાનો સુપર સાબિત કરવા માટે બહુ જ મહત્ત્વપૂર્ણ બની રહેવાની છે. આથી જ બંને ટીમ એકબીજાને પડકાર આપવા કમર કસી ચૂકી છે. ઉલ્લેખનીય છે કે ભારતીય ટીમ જુલાઈ મહિનાથી ઈંગ્લેન્ડમાં છે.
ભારત માટે ઈંગ્લેન્ડમાં સૌથી મોટો પડકાર અહીંની પરિસ્થિતિ સાથે તાલમેલ બેસાડવાનો છે. ઈંગ્લેન્ડના પ્રવાસે રવાના થતાં પહેલાં ભારતીય કેપ્ટન વિરાટ કોહલી અને મુખ્ય કોચ રવિ શાસ્ત્રીએ એ વાતનો સ્વીકાર કર્યો હતો કે ટેસ્ટ શ્રેણીને સૌથી છેલ્લે રાખવાના કારણે તેમના ખેલાડીઓને પરિસ્થિતિઓ સાથે સામંજસ્ય સાધવામાં ફાયદો મળશે. હાલ ઈંગ્લેન્ડમાં ગરમીનો માહોલ છે.
ઈંગ્લેન્ડે મેચના આગલા દિવસે જ પોતાની અંતિમ ઈલેવન જાહેર કરી દીધી છે અને ટીમમાં એકમાત્ર લેગ સ્પિનર આદિલ રશીદને સ્થાન આપ્યું છે, પરંતુ ઈંગ્લેન્ડમાં વધારે ગરમીથી પીચ સ્પિનરને મદદરૂપ બની શકે છે. આ સ્થિતિમાં ભારતીય ટીમ ત્રણ સ્પિનર સાથે મેદાનમાં ઊતરે કે નહીં એ તો નક્કી નથી, પરંતુ ટીમમાં બે સ્પિનરનું રમવું નક્કી જ છે.
આ બે સ્પિનર કોણ હશે એ આજે મેચ શરૂ થશે ત્યારે જ ખબર પડશે. અશ્વિન અને જાડેજા સતત ટેસ્ટ ટીમનો હિસ્સો બની રહ્યા છે, જ્યારે કુલદીપ યાદવને પણ શરૂઆતની ત્રણ ટેસ્ટ માટેની ટીમમાં સામેલ કરાયો છે. કેપ્ટન કોહલી પણ કુલદીપના પક્ષમાં છે, પરંતુ અનુભવી અશ્વિન અને જાડેજાને ટેસ્ટ ક્રિકેટ માટે નજરઅંદાજ કરી શકાય તેમ નથી.
શિખર ધવનને અંતિમ ઈલેવનમાં સામેલ કરાશે?
ઓપનિંગ જોડીની જવાબદારી કોને સોંપવી એ અંગે પણ ભારતીય ટીમ મેનેજમેન્ટ ગૂંચવાયેલું છે. શિખર ધવન, મુરલી વિજય અને લોકેશ રાહુલના રૂપમાં ભારત પાસે ત્રણ ઓપનર હાજર છે. એસેક્સ સામે રમાયેલી પ્રેક્ટિસ મેચમાં ધવન સાવ નિષ્ફળ રહ્યો હતો. આ સ્થિતિમાં મુરલી વિજય અને રાહુલને અંતિમ ઈલેવનમાં સ્થાન અપાય અને શિખરને ટીમ બહાર રખાય તેવું હાલ લાગી રહ્યું છે.
ત્રણ નંબર પર બેટિંગ કરનારા ચેતેશ્વર પુજારાનું ફોર્મ હાલ ખરાબ છે, પરંતુ ટીમ મેનેજમેન્ટ તેને બહાર કરવામાં મૂડમાં નથી. ચોથા નંબર પર કેપ્ટન કોહલી અને પછી અજિંક્ય રહાણે છે. વિકેટકીપિંગમાં ભારત પાસે બે વિકલ્પ તરીકે દિનેશ કાર્તિક અને ઋષભ પંત છે. ટીમ મેનેજમેન્ટ કોને તક આપે છે એ જોવું રહ્યું, જોકે અનુભવી હોવાના કારણે દિનેશ કાર્તિકનો દાવો મજબૂત છે.
Nextઅમેરિકાએ લશ્કર-એ-તોઈબાના અબ્દુલ રહેમાનને ગ્લોબલ ટેરરિસ્ટ જાહેર કર્યો »
Previous « સોનાલી બેન્દ્રેની નણંદે કહ્યું ભાભી મજબૂતાઇથી કેન્સરનો જંગ લડી રહી છે
મોદીએ મહાજનને કહ્યું, ‘ભોજન લાવ્યાં છો? હું ગાડીમાં ખાઈ લઈશ’
અમિત શાહનો રોડ શો મમતા સરકારે કર્યો રદ, હેલિકોપ્ટર ઉતારવાની પણ મંજૂરી ન અપાઇ
અમદાવાદમાં પબજી રમવા પર હવે કોઈ જ પ્રકારનો પ્રતિબંધ નહીં
કેસરી’ માટે ત્રણ મિનિટમાં જ કહી દીધી હતી હાં: પરિણી‌તિ
બોલિવૂડ અભિનેત્રી પરિણી‌તિ ચોપરાએ 'ઇશકજાદે'થી કરિયરની શરૂઆત કરી ત્યારે લોકોને હતું કે તે કાઠું કાઢશે, પરંતુ છ વર્ષમાં તેણે કરેલી…
રમજાનનાં આરંભ સાથે જ ફળોનાં ભાવમાં રૂ.૨૦થી ૨૫નો વધારો
અમદાવાદઃ મુસ્લિમ બિરાદરોનાં પવિત્ર રમજાન માસનો પ્રારંભ થતાંની સાથે જ ફ્રૂટમાં ૨૫ ટકા અને ખજૂરના ભાવોમાં ૨૦ ટકાનો ભાવ વધારો…
મોદીએ મહાજનને કહ્યું, ‘ભોજન લાવ્યાં છો? હું ગાડીમાં ખાઈ લઈશ’
ઈન્દોરઃ વડા પ્રધાન નરેન્દ્ર મોદીએ રવિવારે ઈન્દોરમાં ચૂંટણી સભા કરી. આ દરમિયાન ઈન્દોર સીટના હાલનાં સાંસદ સુમિત્રા મહાજન (તાઈ) અને…
અમિત શાહનો રોડ શો મમતા સરકારે કર્યો રદ, હેલિકોપ્ટર ઉતારવાની પણ મંજૂરી ન અપાઇ
કોલકાતાઃ પશ્ચિમ બંગાળમાં મમતા સરકારે ભાજપ અધ્યક્ષ અમિત શાહને રેલી કરવાની પરવાનગી ન આપી. ભાજપ સૂત્રોનાં જણાવ્યાં મુજબ શાહનું હેલિકોપ્ટર…
પાલનપુર-અંબાજી હાઇવે ઉપર ટ્રિપલ અકસ્માત: ત્રણનાં મોત
અમદાવાદઃ પાલનપુર-અંબાજી રોડ પર આજે રતનપુર ગામ પાસે મેઇન હાઇવે પર આજે એક બાઇક અને બે કાર વચ્ચે ટ્રિપલ અકસ્માત…
અમદાવાદમાં પબજી રમવા પર હવે કોઈ જ પ્રકારનો પ્રતિબંધ નહીં
અમદાવાદઃ રાજકોટમાં પબજી ગેમ રમવા પર પ્રતિબંધ મુકાવાનો મામલો હાઇકોર્ટમાં પહોંચ્યો હતો. જેમાં પબજી ગેમ પર પ્રતિબંધ લાદતું જાહેરનામું પોલીસે…
All Rights Reserved View Non-AMP Version